***Frozen II*** (sh. *Zaleđeno II*), američki je 3D računarski animirani film iz 2019. godine. Predstavlja 58. Diznijev dugometražni animirani film, kao i nastavak filma *Zaleđeno kraljevstvo* i karakteriše povratak režisera Kris Baka i Dženifer Li, producenta Pitera del Večo, tekstopisaca Kristen Anderson-Lopez i Roberta Lopez i kompozitora Kristofer Beka. Lijeva se takođe vraća kao scenaristkinja, zajedno sa Bakom, Mark E. Smitom, Anderson-Lopezom i Lopezom, dok je Bajron Hauard angažovan kao izvršni producent. Glasove pozajmljuju Idina Menzel, Kristen Bel, Džonatan Grof, Džoš Ged i Kiran Hajnds kao prethodni likovi, dok su se njima pridružili Sterling K. Braun, Evan Rejčel Vud, Alfred Molina, Marta Plimpton, Džejson Riter, Rejčel Metjuz i Džeremi Sisto.

Postavljena tri godine nakon dešavanja iz prvog filma, priča prati Elsu, Anu, Kristofa, Olafa i Svena koji kreću na put izvan svog kraljevstva Arendela kako bi otkrili poreklo Elsinih magičnih moći i spasili svoje kraljevstvo nakon što tajanstveni glas poziva Elsu..

*Zaleđeno kraljevstvo 2* imalo je svetsku premijeru 7. novembra 2019. godine u Dolbi pozorištu i izašlo je svuda u Sjedinjenim Američkim Državama 22. novembra iste godine. Dobilo je generalno pozitivne kritike kritičara, koji su pohvalili animaciju, vizuelne efekte, scenario, muziku i vokalne izvedbe. Film je zaradio 1,450 milijarde dolara širom sveta, postigavši najveće svetsko otvaranje animiranog filma u svetu, a takođe je drugi animirani film sa najvećom zaradom svih vremena i treći film sa najvećom zaradom 2019. godine, kao i 10. film sa najvećom zaradom svih vremena. U Srbiji, film je premijerno prikazan 21. novembra 2019. godine, sinhronizovan na srpski jezik. Distribuciju je radio Taramaunt film, a sinhronizaciju Livada produkcija.

U Hrvatskoj je prikazan pod naslovom ***Snježno kraljevstvo 2***, a u Srbiji pod naslovom ***Zaleđeno kraljevstvo 2***

Radnja
------

Kralj Runard, osnivač i prvi kralj Arendela, uspostavlja ugovor sa plemenom severnjaka tako što je izgradio branu u domovini severnjaka, Začaranoj šumi. Međutim, dolazi do svađe i ljuti osnovne duhove zemlje, vatre, vazduha i vode koji obitavaju u šumi. Duhovi nestaju i zid magle zatvara sve u šumi. Runardov sin princ Agnar jedva beži uz pomoć nepoznatog spasioca.

Tri godine nakon krunisanja, kraljica Elsa iz Arendela slavi jesen u kraljevstvu sa svojom mlađom sestrom princezom Anom, sneškom Olafom, Kristofom kraljevskim ledenjakom i Kristofovim irvasom Svenom. Elsa je čula zagonetni glas koji joj je dozivao. Ne mogavši to zanemariti jedne noći, Elsa prati glas i nehotice budi elementarne duhove. Duhovi primoravaju sve u kraljevstvu da se evakuišu. Pabi i kolonija trolova, svesni situacije, stižu do Arendela i Pabi ih obaveštava da moraju stvari ispraviti tako što će otkriti istinu o prošlosti kraljevstva. Elsa zaključuje da moraju pratiti glas koji je čula.

Elsa, Ana, Olaf, Kristof i Sven kreću se u Začaranu šumu. Nailaze na neprobojni zid magle, ali se delovi otvaraju dok Elsa koristi svoju magiju pre nego što se zatvori. Duh vetra, u obliku tornada, pojavljuje se i briše sve u svom vrtlogu. Elsa zaustavlja to ispaljivanjem potoka snega, formirajući skup ledenih skulptura. Otkrivaju skulpture slike iz prošlosti svog oca i da je njihova majka Iduna bila severka koja je spasla Agnara. Nailaze na severnjake i trupu vojnika Arendela koji su još uvek u međusobnom sukobu. Pojavljuje se duh vatre i Elsa pokušava sprečiti da se vatra širi. Elsa otkriva da je duh uznemiren čarobni repati vodozemac i smiruje ga, zaustavljajući sve vatre. Elsa i Ana sklapaju primirje između vojnika i severnjaka objašnjavajući da im je majka severka, a otac iz Arendela. Kasnije Elsa saznaje postojanje petog duha koji će ujediniti ljude i magiju prirode.

Elsa nastavlja da ide na sever sa Anom i Olafom. Pronalaze brodolom broda svojih roditelja i mapu sa rutom do Ahtohalana, mitske reke za koju se kaže da ima objašnjenja prošlosti. Osećajući krivicu da su se njeni roditelji izgubili na moru u potrazi za odgovorima svojih čarobnih moći, Elsa odlučuje da putuje sama i pošalje Ana i Olafa u ledeni čamac radi njihove sigurnosti. Ana i Olaf su nasukani u pećini.

Elsa nailazi na Noka, vodenog duha koji čuva okean na putu za Ahtohalana. Elsa ukroti Noka i stiže do Ahtohalana. Tamo Elsa otkriva da je glas bio poziv Idune iz sećanja na prošlost i da je njena moć bila dar magije prirode zbog Iduninog nesebičnog čina spasavanja Agnara, što ju čini petim duhom koji objedinjuje razlike. Elsa nosi plašt svoje majke petog duha. Elsa takođe saznaje da je brana sagrađena kao smetnja da bi se smanjili resursi Northuldra zbog Runardovog prezira povezanosti plemena sa magijom i da je Runard bio taj koji je pokrenuo sukob. Elsa ove podatke šalje Ani, ali kako se upustila u najopasniji deo Ahtohalana, Elsa postaje smrznuta zbog čega Olaf bledi.

Ana prima Elsinu poruku i zaključuje da je brana mora biti uništena da bi se mir mogao uspostaviti. Ana izlazi iz pećine i budi uspavane gigantske zemaljske duhove. Ana ih namamljuje prema brani, a brana je uništena stenama na koje su divovi bacali. Elsa se odmržava i vraća se u Arendel, zaustavljajući poplavu od uništene brane. Kako zid magle nestaje, Elsa se ponovno spaja s Anom i oživljava Olafa. Kristof zaprošava Anu koja prihvata. Elsa ističe da su ona i Ana sada most između ljudi i čarobnog duha. Ana postaje kraljica Arendela, a Elsa zaštitnica Začarane šume koja redovno posećuje Arendel jer je mir uspostavljen u svim zemljama.

Uloge
-----

| Lik | Glas |
| --- | --- |
| Elsa | Idina Menzel |
| Ana | Kristen Bel |
| Kristof | Džonatan Grof |
| Olaf | Džoš Gad |
| Poručnik Matijas | Sterling Kej Braun |
| Kraljica Iduna | Evan Rejčel Vud |
| Kralj Agnar | Alfred Molina |
| Jelana | Marta Plimpton |
| Rajder | Džejson Riter |
| Hanimaren | Rejčel Metjuz |
| Kralj Runard | Džeremi Sisto |
| Pabi | Kiaran Hajnds |
| Bulda | Maja Vilson |
| Vođa Severaca | Alan Tudik |

Pesme
-----

| Originalni naslov | Srpski naslov | Izvođač(i) |
| --- | --- | --- |
| All Is Found | Tajna se zna | Evan Rejčel Vud |
| Some Things Never Change | Stari osećaj | Kristen Bel, Idina Menzel, Džoš Gad, Džonatan Grof i postava filma |
| Into the Unknown | Meni neznano | Idina Menzel, Aurora |
| When I Am Older | Jednog dana | Džoš Ged |
| Reindeer(s) Are Better Than People (cont.) | Irvas je bolji od ljudi (nastavak) | Džonatan Grof |
| Lost in the Woods | Izbugljen sam | Džonatan Grof |
| Show Yourself | Otkrij se | Idina Menzel, Evan Rejčel Vud |
| The Next Right Thing | Učini pravu stvar | Kristen Bel |

Izvori
------

1. ↑  Richford, Rhonda (14. 6. 2019). „Disney Reveals First Footage of 'Frozen 2' in Annecy". *The Hollywood Reporter*. Arhivirano iz originala na datum 14. 6. 2019. Pristupljeno 14. 6. 2019.
2. ↑  Renfro, Kim (27. 8. 2019). „3 unanswered questions from the first 'Frozen' movie the new sequel will address". insider.com. Pristupljeno 29. 8. 2019.
3. ↑  Polowy, Kevin (27. 8. 2019). „'It's more about loving yourself': The cast of 'Frozen 2' talk possible Elsa romance, plot details, new characters and more". Yahoo! Entertainment. Arhivirano iz originala na datum 29. 8. 2019. Pristupljeno 29. 8. 2019.
4. ↑  *Frozen 2* Official Trailer - YouTube na YouTube
5. ↑  Elderkin, Beth (13. 2. 2019). „The First Frozen 2 Teaser Shows the Sisters Exploring Beyond Arendelle". iO9. Arhivirano iz originala na datum 16. 2. 2019. Pristupljeno 16. 2. 2019.
6. ↑  Cox, Chris (24. 6. 2019). „Infestation: Annecy Animation Festival 2019: *Frozen 2* - One of Us" (English). oneofus.net. Arhivirano iz originala na datum 02. 07. 2019. Pristupljeno 25. 6. 2019.
7. ↑  „ZALEĐENO KRALJEVSTVO 2 (FROZEN 2) - TITLOVAN TREJLER A". Taramaunt film. 13. 2. 2019. Pristupljeno 24. 5. 2019.

Spoljašnje veze
---------------

* *Frozen* na sajtu IMDb
* Službeni veb-sajt

| * p
* r
* u
Disneyevi cjelovečernji animirani kino-filmovi |
| --- |
| Filmovi Animacijskog studija Walt Disney(izvori u literaturi) | 
*Snow White and the Seven Dwarfs* (1937) **·**  *Pinocchio* (1940) **·**  *Fantasia* (1940) **·**  *Dumbo* (1941) **·**  *Bambi* (1942) **·**  *Saludos Amigos* (1942) **·**  *The Three Caballeros* (1944) **·**  *Make Mine Music* (1946) **·**  *Fun and Fancy Free* (1947) **·**  *Melody Time* (1948) **·**  *The Adventures of Ichabod and Mr. Toad* (1949) **·**  *Cinderella* (1950) **·**  *Alice in Wonderland* (1951) **·**  *Peter Pan* (1953) **·**  *Lady and the Tramp* (1955) **·**  *Sleeping Beauty* (1959) **·**  *One Hundred and One Dalmatians* (1961) **·**  *The Sword in the Stone* (1963) **·**  *The Jungle Book* (1967) **·**  *The Aristocats* (1970) **·**  *Robin Hood* (1973) **·**  *The Many Adventures of Winnie the Pooh* (1977) **·**  *The Rescuers* (1977) **·**  *The Fox and the Hound* (1981) **·**  *The Black Cauldron* (1985) **·**  *The Great Mouse Detective* (1986) **·**  *Oliver & Company* (1988) **·**  *The Little Mermaid* (1989) **·**  *The Rescuers Down Under* (1990) **·**  *Beauty and the Beast* (1991) **·**  *Aladdin* (1992) **·**  *The Lion King* (1994) **·**  *Pocahontas* (1995) **·**  *The Hunchback of Notre Dame* (1996) **·**  *Hercules* (1997) **·**  *Mulan* (1998) **·**  *Tarzan* (1999) **·**  *Fantasia 2000* (1999) **·**  *Dinosaur* (2000) **·**  *The Emperor's New Groove* (2000) **·**  *Atlantis: The Lost Empire* (2001) **·**  *Lilo & Stitch* (2002) **·**  *Treasure Planet* (2002) **·**  *Brother Bear* (2003) **·**  *Home on the Range* (2004) **·**  *Chicken Little* (2005) **·**  *Meet the Robinsons* (2007) **·**  *Bolt* (2008) **·**  *The Princess and the Frog* (2009) **·**  *Tangled* (2010) **·**  *Winnie the Pooh* (2011) **·**  *Wreck-It Ralph* (2012) **·**  *Frozen* (2013) **·**  *Big Hero 6* (2014) **·**  *Zootopia* (2016) |
| Filmovi Walt Disney Picturessa animacijom | 
*The Reluctant Dragon* (1941) **·**  *Victory Through Air Power* (1943) **·**  *Song of the South* (1946) **·**  *So Dear to My Heart* (1949) **·**  *Mary Poppins* (1964) **·**  *Bedknobs and Broomsticks* (1971) **·**  *Pete's Dragon* (1977) **·**  *Who Framed Roger Rabbit* (1988) **·**  *Enchanted* (2007) |
| DisneyToon Studiosfilmovi | 
*DuckTales the Movie: Treasure of the Lost Lamp* (1990) **·**  *A Goofy Movie* (1995) **·**  *Doug's 1st Movie* (1999) **·**  *The Tigger Movie* (2000) **·**  *Recess: School's Out* (2001) **·**  *Return to Never Land* (2002) **·**  *The Jungle Book 2* (2003) **·**  *Piglet's Big Movie* (2003) **·**  *Teacher's Pet* (2004) **·**  *Pooh's Heffalump Movie* (2005) **·**  *Bambi II* (2006) |
| **Category Kategorija** |

***Frozen II*** na Wikimedijinoj ostavi